Fehim mill-Qari It-Tielet Sena

Logħba Noli

Luca, Greta, Hilda u Carlos huma ħbieb kbar. Il-Ħadd li għadda marru mal-ġenituri tagħhom sal-Buskett. Malli waslu, sabu post għall-kenn taħt is-siġar. Huma bdew jieklu l-ikel li ħadu mid-dar għax kien sar nofsinhar. *(paragrafu 1)*

Il-ġenituri ta’ Luca u Greta ħadu dixx ross il-forn u torta tat-tuffieħ. Luca tgħidx kemm iħobbu r-ross il-forn u Greta tħobb ħafna t-torta tat-tuffieħ. Il-ġenituri ta’ Hilda ħadu magħhom dixx lażanja u kaxxa frawli. Mill-banda l-oħra omm Carlos ħadet dixx patata l-forn u koxox tat-tiġieġ. Kulħadd daq l-ikel ta’ xulxin. Lil Hilda għoġbitha ħafna l-patata l-forn. Wara l-ikel, il-ġenituri qagħdu jitkellmu waqt li jixorbu kikkra kafè. *(paragrafu 2)*

It-tfal iddeċidew li jilagħbu noli fil-kampanja sabiħa. Luca mar ma’ siġra, għalaq għajnejh u beda jgħodd in-numri sal-għoxrin. Mal-għoxrin Luca qal, “Wieħed, tnejn, tlieta. Min hu barra, barra; min hu ġewwa, ġewwa. Ara ġej.” *(paragrafu 3)*

Luca beda jfittex lil sħabu. L-ewwel ma ra kien lil Greta. Kienet mistoħbija wara siġra kbira. Imbagħad ra lil Carlos. Dan kien kokka wara xitla kbira bi fjuri bojod. *(paragrafu 4)*

Issa sew. Lil Hilda ma jista’ jsibha mkien. Fejn staħbiet? Stenna ftit. Dak mhux il-papoċċ aħmar ta’ Hilda? “Qed narak Hilda. Oħroġ minn taħt it-tiben!”qal Luca.Wara kien imiss lil Greta li tagħlaq għajnejha u tfittex lil sħabha. *(paragrafu 5)*



**Eż. A: Immarka t-tweġiba t-tajba b’ ✓**

|  |  |  |
| --- | --- | --- |
|  | **Veru** | **Falz** |
| 1. It-tfal marru sal-baħar mal-familji tagħhom.  |  |  |
| 2. Wara l-ikel, il-ġenituri xorbu l-kafè.  |  |  |
| 3. It-tfal lagħbu ħarba. |  |  |
| 4. Carlos kien mistoħbi wara siġra kbira. |  |  |

**Eż. B: Agħmel sing taħt it-tweġiba t-tajba:**

5. It-tfal kien jisimhom Luca, Greta, Carlos u:

|  |
| --- |
| Hilda. |
| Tilda. |
| Maria. |

6. Luca jħobb ħafna:

|  |
| --- |
| t-torta tat-tuffieħ. |
| r-ross il-forn. |
| l-patata l-forn. |

7. Luca għadd san-numru:

|  |
| --- |
| għaxra. |
| tletin. |
| għoxrin. |

**Eż. Ċ: Wieġeb:**

8. Min għoġbitu l-aktar il-patata l-forn? *(paragrafu 2)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Fejn kienet mistoħbija Hilda? *(paragrafu 5)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_